Document ID: 32011R1020

РЕГЛАМЕНТ ЗА ИЗПЪЛНЕНИЕ (ЕС) № 1020/2011 НА КОМИСИЯТА
от 14 октомври 2011 година
за изменение на Регламент за изпълнение (ЕС) № 543/2011 по отношение на максималния размер на подпомагането за изтеглените от пазара нектарини и праскови
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 103з във връзка с член 4 от него,
като има предвид, че:
(1)
В Регламент (ЕО) № 1234/2007 и Регламент за изпълнение (ЕС) № 543/2011 на Комисията от 7 юни 2011 година за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2) се предвиждат правила за прилагането на мерки за предотвратяване и управление на кризи по отношение на плодовете и зеленчуците, чието производство до голяма степен е непредсказуемо.
(2)
Възможно е на пазара на плодове и зеленчуци да възникне излишък, който да доведе до значителни смущения в него. В такъв случай мерките за предотвратяване и управление на кризи могат да включват изтегляне от пазара съгласно член 103в, параграф 2, буква а) от Регламент (ЕО) № 1234/2007 и член 75 от Регламент за изпълнение (ЕС) № 543/2011 с цел стабилизиране на цените на производител.
(3)
В съответствие с член 79, параграф 1 от Регламент за изпълнение (ЕС) № 543/2011 в приложение ХI към същия регламент се определя максималният размер на подпомагането за изтеглените от пазара продукти, посочени в него. Този размер трябва да е определен така, че да се избегне изтеглянето да се превърне в постоянен алтернативен начин за пласиране на продуктите за сметка на предлагането им на пазара и същевременно да се гарантира, че изтеглянето остава ефективен инструмент за предотвратяване и управление на кризи.
(4)
С оглед на преобладаващата пазарна ситуация за праскови и нектарини и с цел да се ограничи въздействието на внезапното понижение на цените това лято, максималният размер на подпомагането за изтеглените от пазара нектарини и праскови следва да бъде коригиран.
(5)
Поради това Регламент за изпълнение (ЕС) № 543/2011 следва да бъде съответно изменен.
(6)
Целесъобразно е новият размер на подпомагане да се прилага от 19 юли 2011 г. нататък, т.е. от датата, на която се прояви значението на понижението на цените за праскови и нектарини. Поради това настоящият регламент следва да влезе в сила в деня на публикуването му.
(7)
Управителният комитет за общата организация на селскостопанските пазари не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Приложение XI към Регламент за изпълнение (ЕС) № 543/2011 се заменя с текста, даден в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 19 юли 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 октомври 2011 година.

Labels: 3
17
6